פרק י"ב – כבשת הרש
ה' שולח את נתן הנביא כדי לבשר לדוד שהוא חטא. נתן הנביא בוחר לספר זאת לדוד בעזרת משל: בעיר אחת היו שני אנשים. אחד עשיר ואחד עני. לעשיר היה הרבה צאן ובקר ולעני אין כלום חוץ מכבשה קטנה אחת שלה דאג כל היום. באחד הימים בא אורח לעשיר. העשיר חס על ממונו ולא רצה לקחת מצאנו כדי להכין אוכל לאורח ולכן לקח לעני את כבשתו היחידה.
דוד שומע את הסיפור וכועס: מי עשה את הדבר הזה? מגיע לו למות ולשלם ארבעתיים על מעשהו.
דוד לא הבין מעצמו שזהו משל אליו ולכן נתן מסביר לו את הנמשל:
דוד =העשיר    העשיר=אוריה    הכבשה=בת שבע
נתן אומר לדוד: אתה הוא האיש! איך עשית דבר כזה?! ה' משח אותך למלך , והציל אותך משאול ונתן לך בית, ונשים, ואת כל בית ישראל. ומדוע ביזית את ה' ולקחת את אשת אוריה, ואותו הרגת בחרב?
ולכן דוד יקבל עונש: 1. לא תסור חרב מביתו.        2. נשיו ילקחו ממנו לעיניו.
תגובת דוד: "חטאתי לה'" – מיד מודה בחטאו מבלי להתחמק.
ומיד, במקום, ה' סולח לו ונתן מבשר לו שהוא לא ימות, אך בכל זאת בגלל שבמעשהו גרם לחילול ה' גדול , כיון שאנשים שלא יתעמקו במה שהיה יחשבו שדוד מלך ישראל חטא בחטא חמור ("אשת איש"), וכן שיחשבו שגרם למותו של אוריה כדי לקחת חלילה את אשתו  - ולכן, הבן שיוולד לו מבת שבע ימות.
דוד הולך לביתו וה' שם מגיפה על הילד שנולד מבת שבע. דוד צם ושוכב על הרצפה. זקני ביתו מנסים להקימו ולהאכילו אך הוא לא מסכים. 
ביום השביע הילד מת והעבדים מפחדים לספר זאת לדוד. דוד רואה שעבדיו מתלחשים ומבין שהילד מת. הוא קם מהרצפה, מתרחץ, מחליף בגדים ומשתחווה לה'. מגיע לביתו ואוכל לחם.
עבדיו לא מבינים ושואלים אותו: מדוע כשהילד היה חי צמת ובכית, ועכשיו, כשהוא מת, אתה קם ואוכל?!
תשובת דוד: כשהילד היה חי התפללתי שה' יבטל את הגזירה , ועכשיו, לאחר שמת אי אפשר עוד להשיבו, ולכן קמתי.
דוד מנחם את בת שבע על מות הילד ולאחר זמן נולד להם בן ושמו שלמה. נתן הנביא קורא לו 'ידידיה'.

